**Ministru kabineta rīkojuma projekta**

**“Par nekustamā īpašuma “V1180”, Pampāļu pagastā, Saldus novadā, pārņemšanu valsts īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
|  | Projekts šo jomu neskar |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42. panta pirmā daļa un 43.pants, likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta trešā daļa, likuma “Par autoceļiem” 4.panta pirmā daļa, Ministru kabineta 18.maija 2011.gada rīkojuma Nr.209 “Par nekustamā īpašuma “V1180” Pampāļu pagastā, Saldus novadā, nodošanu Saldus novada pašvaldības īpašumā” 2.2.apakšpunkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Pamatojoties uz Ministru kabineta 2011.gada 18.maija rīkojumu Nr.209 “Par nekustamā īpašuma “V1180” Pampāļu pagastā, Saldus novadā, nodošanu Saldus novada pašvaldības īpašumā”, Saldus novada pašvaldība savā īpašumā pārņēma valstij Satiksmes ministrijas personā piekrītošo nekustamo īpašumu “V1180” (nekustamā īpašuma kadastra Nr.8476 002 0054) - zemes vienību (zemes vienības kadastra apzīmējums 8476 002 0054) 8.4 ha platībā, zemes vienību (zemes vienības kadastra apzīmējums 8476 003 0058) 3.2 ha platībā un inženierbūvi - valsts vietējās nozīmes autoceļa V1180 Saldus – Pampāļi posmu 17,1.-24,4.km (turpmāk – nekustamais īpašums). Nekustamā īpašuma izmantošanas mērķis – valsts vietējās nozīmes autoceļa V1180 Saldus-Pampāļi uzturēšana atbilstoši likuma “Par pašvaldībām” 15.panta pirmās daļas 2.punktam, ieskaitot autoceļa būvdarbus. Saskaņā ar 2011.gada 19.oktobra Ministru kabineta rīkojumu Nr.538 “Grozījumi Ministru kabineta 2010.gada 31.maija rīkojumā Nr.297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības “Privatizācijas aģentūra” personā” nekustamais īpašums no valstij piederošo un Satiksmes ministrijas valdījumā nododamo nekustamo īpašumu saraksta tika svītrots (Ministru kabineta 2010.gada 31.maija rīkojuma Nr.297 9.punkta 9.pielikuma 6547. kārtas numurs).  Nekustamais īpašums nav ierakstīts zemesgrāmatā. Saldus novada pašvaldība nav veikusi ieguldījumus un īstenojusi sākotnēji plānoto autoceļa būvniecības projektu.  Īpašuma tiesību pierādošo faktisko apstākļu vērtējums No Valsts zemes dienesta 2019.gada 27.augusta vēstules Nr.9-01/853408-1/1 izriet, ka nekustamā īpašuma sastāvā esošo zemju piederība uz 1940.gada 21.jūliju nav konstatējama. Īpašuma tiesību atjaunošanas pieprasījumi nav iesniegti. Ar Saldus rajona Pampāļu pagasta Tautas Deputātu Padomes 1992.gada 25.marta lēmumu (20.sasaukuma 12.sesija) *“Par zemes piešķiršanu lietošanā”* tika noteikts, ka nekustamais īpašums kā transporta zeme atrodas Saldus 21.Ceļu pārvaldes lietošanā. Atbilstoši likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 4.1 panta pirmās daļas 1.punktam zeme, kuras piederība 1940.gada 21.jūlijā nav konstatēta, zemes reformas laikā piekrīt valstij un ierakstāma zemesgrāmatās uz valsts vārda, ja uz šīs zemes ir valstij piederošas ēkas (būves). Nekustamais īpašumsar tā sastāvā esošo autoceļa V1180 posmu saskaņā ar likuma “Par autoceļiem” 3.pantā noteikto autoceļu iedalījumu pēc nozīmes atbilst valsts autoceļu statusam un atrodas valsts vietējā autoceļa V1180 Saldus – Pampāļi maršrutā. Pamatojoties uz likuma “Par autoceļiem” 4.panta pirmo daļu un likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta trešo daļu, nekustamais īpašumsatzīstams par valsts īpašumu un ierakstāms zemesgrāmatā uz valsts vārda Satiksmes ministrijas personā.  Ministru kabineta rīkojuma projekts ir sagatavots, ņemot vērā Saldus novada domes 2018. gada 24.maija lēmumu (prot.Nr.7, 23.§) “Par pašvaldības nekustamā īpašuma – autoceļa Saldus – Pampāļi posma (17.54-24.4 km) nodošanu bez atlīdzības Latvijas Valstij Satiksmes ministrijas personā”, kā arī Saldus novada pašvaldības paziņojumu, ka ir izbeigusies nepieciešamība izmantot nekustamo īpašumu pašvaldības autonomās funkcijas īstenošanai, pamatojoties uz Ministru kabineta 2011.gada 18.maija rīkojumu Nr.209 “Par nekustamā īpašuma “V1180” Pampāļu pagastā, Saldus novadā, nodošanu Saldus novada pašvaldības īpašumā”. Nekustamais īpašums “V1180” (nekustamā īpašuma kadastra Nr.8476 002 0054) - zemes vienība (zemes vienības kadastra apzīmējums 8476 002 0054) 8.4 ha platībā, zemes vienība (zemes vienības kadastra apzīmējums 8476 003 0058) 3.2 ha platībā, inženierbūve “Autoceļš Saldus-Pampāļi” (būves kadastra apzīmējums 8476 002 0054 001) 6860 m garumā - Pampāļu pagastā, Saldus novadā, ir pārņemams valsts īpašumā Satiksmes ministrijas valdījumā, vienlaicīgi nodrošinot tā pirmreizējo ierakstīšanu zemesgrāmatā uz valsts vārda Satiksmes ministrijas personā.  Projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, valsts akciju sabiedrība “Latvijas Valsts ceļi” un Saldus novada pašvaldība. |
| 4. | Cita informācija |  Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (*euro*) |
| 2020. | 2021. | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  Projekts šo jomu neskar |
| 8. Cita informācija | Nekustamā īpašuma pārņemšana tiks organizēta esošā valsts akciju sabiedrības „Latvijas Valsts ceļi” budžeta ietvaros un izdevumi tiks segti no valsts budžeta programmas 23.00.00 „Valsts autoceļu fonds” apakšprogrammas 23.06.00 „Valsts autoceļu uzturēšana un atjaunošana” līdzekļiem.Papildus izdevumi no valsts budžeta netiek plānoti. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1.   | Saistītie tiesību aktu projekti | Pēc nekustamā īpašuma pārņemšanas valsts īpašumā Satiksmes ministrija sagatavos un iesniegs izskatīšanai Ministru kabinetā grozījumus Ministru kabineta 2009.gada 29. septembra noteikumos Nr. 1104 „Noteikumi par valsts autoceļu valsts autoceļu maršrutā ietverto pašvaldībām piederošo autoceļu posmu sarakstiem”. |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, valsts akciju sabiedrība “Latvijas Valsts ceļi” un Saldus novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

 Satiksmes ministrs T.Linkaits

 Vīza: valsts sekretāra p.i. Dž.Innusa